**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.11.2018, ora 08.00 – 05.11.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 05.11.2018, ora 7.00**

**RÂURI**

**Debitele au fost,** **în general, staționare**, exceptând cursurile inferioare ale râurilor Someş şi Mureş, unde au fost în scădere.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior al Arieșului, cursurile inferioare ale Mureșului și Begăi, cursul superior și mijlociu al Moldovei, cursul superior al Trotușului, cursurile mijlocii ale Siretului și Bistriței şi mai mici (10-30% din mediile multianuale lunare) pe râurile din bazinele hidrografice Lăpuș, Moravița, Bârlad, Jijia şi pe unii afluenţi din bazinul superior al Argeşului (Râul Doamnei, Vâlsan, Argeşel).

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi în general staționare.**

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 04-05.11.2018 **a fost în creştere, având valoarea de 3400 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi** **în creştere (3800 m3/s).**

În aval de Porţile de Fier debitele vor fi în creştere.

**Având în vedere că atât nivelul, cât și debitul Dunării sunt scăzute pe sectorul Chiciu - Cernavodă - Hârșova, rămâne în vigoare aplicarea Planului de Restricții, treapta 3, începând cu data de 01.10.2018, precum și treapta 1 pentru SNN- CNE Cernavodă începând din data de 30.10.2018.**

**2.** **Situaţia meteorologică în intervalul 04.11.2018, ora 08.00 –05.11.2018, ora 06.00**

**În ţară,** vremea a fost cu mult mai caldă decât în mod obișnuit la această dată în cea mai mare parte a teritoriului, chiar deosebit de caldă în interiorul arcului carpatic și în zonele de deal și de munte. În condițiile unui cer variabil în regiunile vestice și de sud-vest și mai mult senin în rest, temperaturile maxime s-au încadrat între 13 grade la Bacău și 28 de grade la Baia Mare. Pe parcursul nopții, cerul s-a menținut mai mult senin în nord și în centru și variabil în vest și în sud-vest, iar în zonele sudice și de răsărit, parțial s-a acoperit cu nori joși de tip stratiform. S-a semnalat ceață, în primele ore ale intervalului și din nou spre sfârșitul acestuia, local în Moldova și Muntenia și izolat în Transilvania și în Oltenia. Vântul a suflat slab și moderat, cu unele intensificări pe crestele montane, dar trecător și izolat și în vestul Olteniei și în sudul Banatului. La ora 06.00 valorile termice erau cuprinse între -1 grad la Miercurea Ciuc și Întorsura Buzăului și 15 grade la Oravița și Dumbrăvița de Codru.

**Observaţie:** începând de ieri, de la ora 06.00, au fost în vigoare 9 mesaje de atenționare cod galben pentru fenomene meteorologice periculoase imediate, emise după cum urmează: 5 de CNPM București pentru Muntenia; 3 de SRPV Bacău și 1 de SRPV Sibiu.

**La Bucureşti,** vremea a fost în general frumoasă și cu mult mai caldă decât în mod obișnuit la această dată, cu o maximă a temperaturii aerului de 18 grade la Afumați și Băneasa și 19 grade la Filaret. Cerul a fost mai mult senin în cursul zilei și în prima parte a nopții, apoi variabil cu nori joși de tip stratiform. În primele ore ale intervalului și din nou spre sfârșitul acestuia, s-a produs ceață, îndeosebi în nordul orașului. Vântul a suflat slab până la moderat. La ora 06.00 se înregistrau 6 grade la Afumați, 7 grade la Băneasa și 8 grade la Filaret.

**3. Prognoza meteorologică în intervalul 05.11.2018, ora 08.00 –06.11.2018, ora 08.00**

**În ţară,** cerul va fi variabil, cu nebulozitate joasă de tip stratiform și ceață, în prima parte a zilei pe arii în general restrânse îndeosebi în regiunile sud-estice, iar noaptea în cele extracarpatice, unde trecător, pe spații mici, vor fi asociate cu burniță. Vântul va sufla slab și moderat, cu unele intensificări în sudul Banatului, pe litoral și la munte, în special pe creste. Valorile termice diurne vor fi în continuare mai ridicate decât în mod obișnuit la această dată în interiorul arcului carpatic, iar în restul zonelor apropiate de mediile multianuale, dar mai scăzute decât cele din ziua anterioară. Astfel, temperaturile maxime se vor încadra între 14 și 26 de grade, iar cele minime între 4 și 13 grade, ușor mai coborâte în depresiunile din estul Transilvaniei.

**La Bucureşti,** cerul va fi variabil, cu nebulozitate joasă de tip stratiform și ceață, în prima parte a zilei și din nou pe parcursul nopții, când trecător vor fi condiții de burniță. Vântul va sufla slab până la moderat. Temperatura maximă, deși în scădere față de ziua anterioară, se va situa în jurul celei normale a datei, urmând a fi de 15...16 grade, iar cea minimă de 9...10 grade.

***II. CALITATEA APELOR***

**Pe Marea Neagră**

**A.B.A. Dobrogea-Litoral** informează că în data de 04.11.2018, în jurul orei 14:00, a fost semnalat un delfin eșuat pe plaja din Eforie Nord, în dreptul hotelului Steaua de Mare.

Pe râurile interioare și pe fluviul Dunărea nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

**G.N.M.-C.J. Dolj** informează telefonic despre producerea la data de 04.11.2018, în jurul orei 16.00, a unei poluări a solului (pășune) cu cca 200 l de țiței și apă sărată în zona localității Brădești în urma avarierii unei conducte O.M.V. Petrom. Se intervine pentru reparații și depoluare, se ve reveni cu informații.

**G.N.M.-C.J. Constanța** informează că la data de 04.11.2018, în jurul orei 14:00, s-a produs un incendiu de vegetație uscată în municipiul Constanța, pe un teren viran de la intersecția dintre strada Verde și strada Nicolae Filimon. Incendiul a afectat o suprafață de cca 15 mp și a fost stins de către un echipaj I.S.U. Dobrogea.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE